Şəkil 1.20. Sürfələrin siniciklərə yerləşdirilməsi

Bu cür analar çoxlu yumurta qoyur.

Son vaxtlar dünya, o cümlədən, Azərbaycan arıçıları tərəfindən müvəffəqiyyətlə mütərəqqi bir üsul - süni mayalandırma metodundan istifadə olunur. 2016-cı ildə əsası qoyulan Azərbaycanda ana arının yetişdirilməsi işinə başlanmışdır. Əlbəttə, bu iş laboratoriya şəraitində həyata keçirilir. Bu seleksiya işinin tətbiqi arıçılığın məhsuldarlıq baxımından güclü inkişafına səbəb olacaqdır (Şəkil 1.21).

Şəkil 1.21 Süni mayalanma laboratoriyası şəraitində

1 - Erkək arıdan spermanın alınması;
2, 3 - Ana arını karbondioksid ilə (CO2) yatırdaraq döl yollarının açılması;
4 - Spermanın şprislə ana arıya yeridilməsi;

Şəkil 1.22. Süni mayalanma cihazının hissələrinin ümumi görünüşü

Bu, bir ana arı ilə cütləşən erkək arıları idarə edə bilmənin tək yolu olduğu üçün ana arı yetişdirilməsində olduqca əhəmiyyətlidir. Ana arıların tam nəzarət altında cütləşdirilməsinə zəmanət verir ki, o da bu sahədə seleksiya-damazlıq işlərinin səmərəliliyini yüksəldir. Süni mayalanma metodunun köməyi ilə ana arı yetişdirmə proqramının erkən mərhələlərində tam mayalanmış ana arılar əldə edilə bilər ki, bu da yaz işlərinin formalaşdırılmasında uğurlu olur.

Əsas şərtlərdən biri də arıçılıqda süni mayalandırma əməliyyatını aparmaq üçün xüsusi avadanlıqlarla təchiz olunmuş steril bir laboratoriyanın olması lazımdır. Laboratoriyada isə əsas istifadə olunan mayalandırma cihazı, stereomikroskop, sperma köçürülməsi üçün şpris dəsti, CO2 narkoz qurğusu, soyuq işıq mənbəyi və bəzi digər köməkçi vasitələrin olması mütləqdir. Bunlardan birinin olmaması süni mayalanmanın həyata keçirilməsinə heç cür imkan vermir (Şəkil 1.22).