| Praktiki tapşırıqlar və fəaliyyətlər

Tapşırıq və fəaliyyətlər | Təlimat və tövsiyələr
Beçəvermənin bal yığımı ilə əlaqəsinin öyrənilməsi | Beçəvermənin bal yığımına mənfi təsirini öyrənin və onun səbəblərini araşdırın. Müxtəlif vaxtlarda çıxan beçələrin arıçının işinə törətdiyi əngəllərə diqqət edin: a) yığıma kimi olan beçəvermənin nəticələri; b) yığım zamanı olan beçəvermənin nəticələri; c) qısa yığım zamanı olan beçəvermənin nəticələri.
Beçəvermənin qarşısını almaq üçün xüsusi tədbirlərin öyrənilməsi | Beçəvermənin qarşısını almaq üçün xüsusi tədbirlər qrupunu öyrənin: a) ailəni beçə vəziyyətinə keçirməyi; b) N. Vitviskiy üsulunu öyrənin. Beçəvermənin qarşısının alınmasının ən asan yolu olan süni beçəverməni öyrənin. Ailədə beçəvermə instinktinin qarşısının alınmasının beçəvermə ilə gecikdirilmiş mübarizədən daha asan olduğuna diqqət edin. Qısaca: beçəvermə instinktinin məhvinə istiqamətlənən xüsusi üsullara (6 üsuldur) diqqət edib öyrənin və yoldaşlarınızdan köməyinizi əsirgəməyin.
Pətəklərin kölgələndirilməsi və ventilyasiyanın gücləndirilməsi məsələlərinin öyrənilməsi | Havanın temperaturu 35 dərəcə Selsi olduqda arıların pətəkləri tərk edərək ön divar və ya uçuş bacasına yığılmasına diqqət edin və səbəbini öyrənin. Yuxarıdakı hal baş verdikdə ailələrdə ventilyasiya problemini həll etməyə çalışın.
Beçəverməyə meylli olmayan yüksək məhsuldarlı ailələrin seçilib çoxaldılmasının öyrənilməsi | Seçim yolu ilə arıların beçəverməsini azaltmaq və süni yolla artırılmasını öyrənin. Süni beçəvermədə arı cinslərinin xüsusiyyətlərini öyrənin və hansı cinsin daha effektli olmasına diqqət edin.