Praktiki tədbirlər

.

Beçəvermənin qarşısını almaq üçün arıçının qarşısında duran ən vacib şərtlərdən biri cavan arıların işlə təmin edilməsidir. Belə ki, cavan arılar vaxtı-vaxtında süni şanlı çərçivələrlə təmin olunmalıdır (toxunmuş və toxunmamış şanlarla, Şəkil 9.2).

Şəkil 9.2. Toxunmuş və toxunmamış şanlar

Beçəverməyə hazırlaşan ailələrdən 2-3 çərçivə möhürlənmiş sürfə götürün, həmçinin yumurta və gənc sürfələrlə səpilmiş çərçivələri (2-3 və daha da çox şanlar) ailəyə verin.

İndikator çərçivəsini (buna arıçılıqda inşaat çərçivəsidə deyilir) pətəyə qoyun (Şəkil 9.3). Belə bir çərçivə üfüqi bir çubuqla iki qeyri-bərabər hissəyə bölünür: çərçivənin aşağı hissəsi süni şan ilə doldurulur və sürfələrin yetişdirilməsinə xidmət edir; yuxarı hissəsi isə arıların şan hörməsi üçün nəzərdə tutulub.

Şəkil 9.3. İndikator çərçivələr

Əgər hörülmə işləri dayandırılıbsa, ailədə beçələrin çıxmağı yaxınlaşır. İndikator çərçivəsində şanları hörməyən və ya ana sinicikləri hazırlamayan ailələrə dərhal baxış keçirdin.

Bal yığımı zamanı güclü ailə olan pətəklərdə arıların havalandırılmasını təmin etmək məqsədi ilə uçuş bacalarını tam açın. Bu cür olduğu təqdirdə güclü ailələrdə pətəyin altlığını qaldıraraq yarıqlar əmələ gətirmək yolu ilə ventilyasiyanı gücləndirmək mümkündür.

- Beçə verməyə hazırlaşan ailələrdə anaları əvəz edin: yaşlı ananı götürün və yerinə beçə verməyən ailədən olan gənc ana qoyun;
- Beçəvermə vəziyyətində olan ailədən bütün möhürlənmiş sürfəni götürün, zəif ailələrə yerləşdirin, əvəzinə isə sürfə və yumurtalarla olan şanlar verin;
- Beçəvermə vəziyyətində olan ailəni pətəklə birlikdə götürün və digər ailənin yerinə qoyun, həmin ailəni isə beçə verən ailənin yerinə qoyun. Bu əməliyyatı yalnız arıların yığım dalınca sürətli uçuşu zamanı yerinə yetirmək olar;