| Praktiki tapşırıqlar və fəaliyyətlər

Tapşırıq və fəaliyyətlər | Təlimat və tövsiyələr
Ana arının arı ailəsinin nəslini davam etdirmə gücünün öyrənilməsi | Arı ailəsində bir ananın olması və ananın işçi arılardan fərqlənməsinə diqqət edin. Ananın, adətən qovuqcuqda bir yumurta qoyması, lakin müəyyən səbəblərdən iki və daha çox yumurta qoya bilməsi və onun səbəblərini öyrənin. Ananın bir gündə nə qədər yumurtlaya bilməsi, onun yemə olan ehtiyacının öz bədən çəkisindən daha çox olması və ananın ətrafına çoxlu yemləyici arıların yığılma səbəbini öyrənin.
Ananın irsi xüsusiyyətlərinin öyrənilməsi | Ananın irsi xüsusiyyətlərinə görə fərqlənən mayalanmış və mayalanmamış yumurtalar qoymasına diqqət edin. Ana arını işçi arıdan fərqləndirən xüsusiyyətləri öyrənin və bunun gələcək işiniz üçün əhəmiyyətini yadda saxlayın. Mayalanmış və mayalanmamış yumurtalardan hansı növ arıların çıxmasına diqqət edin. Mayalanmış yumurtalardan doğulmuş arılar və analarda ana və erkək arının irsi xüsusiyyətləri, erkək arılarda isə yalnız ananın irsi xüsusiyyətlərinin olmasına diqqət edin.
Ananın çıxarılması yollarının öyrənilməsi | Çoxlu analıqların alınması üçün lazımi yaşda olan sürfələrin olması və bu sürfələrin böyük incəlik və dəqiqliklə bəsləyici ailələrə köçürülməsinə nail olun. İşin dəqiqliyini təmin etmək üçün təcridxanadan istifadə etməyi öyrənin. İnkubasiya dövründən sonra (inkubasiya 72 saat 35 dərəcə Selsidə keçir) çərçivənin çıxarılması və prosesin davam etdirilməsini öyrənin. Məhsuldar analar almaq üçün bəsləyici ailəyə yaz və yayda nə qədər sürfə verməyi öyrənin.