| Praktiki tapşırıqlar və fəaliyyətlər

Tapşırıq və fəaliyyətlər | Təlimat və tövsiyələr
Anasız ailələrin düzəldilməsinin öyrədilməsi | Ananın arı ailəsinin artırılması funksiyasını yerinə yetirən, ailənin inkişafını təmin edən yeganə varlıq olmasını öyrənin. Anasız ailələrin tez zəiflədiyi, arıların yad təsirlərə yaxşı müqavimət göstərməməsi, bu səbəbdən də hücuma məruz qaldıqlarını öyrənin. Bu cür ailələrin tezliklə ana ilə təmin olunması və ailənin normal vəziyyətə qaytarılmasına diqqət edin. Anasız ailələri ana ilə təmin etməyin üsullarından biri kimi iki ailənin birləşdirilməsinə diqqət edin və bunun üçün zəruri tədbirlərin görülməsini nəzərinizdə saxlayın. Anasız ailələrin ana ilə təmin edilməsinin digər üsulu kimi qəfəscik vasitəsilə ananın köçürülməsini öyrənin.