| Praktiki tapşırıqlar və fəaliyyətlər

Tapşırıq və fəaliyyətlər | Təlimat və tövsiyələr
Beçəvermə vəziyyətinin səbəblərinin öyrənilməsi | Əgər beçə böyükdür və ana ilə çıxırsa, ondan tam ailənin alınmasına diqqət edin. Beçəvermə ilə mübarizə prosesində beçəverməni yaradan səbəbləri öyrənin: a) genetik səbəbləri; b) ailədə südün həddindən artıq çox istehsalı; c) yuvada karbon qazının çoxluğu; d) yuvada sıxlığın olması və pətəyin çox qızdırılması; e) ana maddənin çatışmazlığı; f) iqlim şəraiti və bal yığımının vəziyyəti. Beçəvermə ilə mübarizə tədbirləri arasında analıqların kəsilməsinə diqqət edin. İndikator çərçivəsinin nə üçün qoyulduğuna diqqət edin Beçəvermə vəziyyətində olan ailənin pətəklə birlikdə yerinin dəyişdirilməsinə nail olun.
Praktik tədbirlərin öyrənilməsi | Dərs vəsaitinizdə beçəvermə ilə mübarizə prosesi ilə əlaqədar verilən praktik tədbirləri elə öyrənin ki, gələcək işinizə tətbiq etməyi bacarasınız. Pətəklərin bacalarının tam açılmasında diqqətli olun. Beçəverməyə hazırlaşan ailələrdə anaların əvəzlənməsini bir tədbir kimi yaddan çıxarmayın. Möhürlənmiş sürfələrin yerdəyişməsini diqqətinizdə saxlayın. Beçəvermə vəziyyətində olan ailənin yerini başqa ailə ilə dəyişməyin vaxtına diqqətlə yanaşın.