Şəkil 1.7. Ana arının ətrafında yemləyici
arıların toplanması
Şəkil 1.8. Ana arının yumurta qoymazdan
əvvəl qovuqcuğu yoxlaması
Şəkil 1.9. Ana arının yumurta qoyması
Şəkil 1.10. Ana arının dincəlməsi

Gün ərzində ana nə qədər çox yumurtlayarsa, onun ətrafında bir o qədər çox yemləyici arılar yığılacaq (Şəkil 1.7). Bundan başqa, ananın qoyduğu yumurtaların keyfiyyət və kəmiyyəti aldığı yemin keyfiyyət və kəmiyyətindən asılıdır. Deməli, doğulacaq arıların keyfiyyəti işçi arıların ana arıya xidmətindən asılıdır. Beləliklə, ananın qoyduğu yumurtalar müəyyən dərəcədə ailədə yemləyici arılar və yemin olması, arıların ananı necə yemlədiyindən asılıdır. Ailədə az yemləyicilər varsa və yem ehtiyatı kifayət qədər deyilsə, ananın məhsuldarlığı azalır və ya tamamilə dayandırılır.

Fəal yumurtlama vaxtı bir yumurtanın qoyulmasına orta hesabla ana 30 saniyə vaxt sərf edir. Bu vaxt ərzində ana şanların üzərində hərəkət edir, qovuqcuğun boş olmasına və yumurta qoyulması üçün əlverişli olduğuna əmin olmaq üçün ora başını salır (Şəkil 1.8).

Sonra isə qovuqcuqların ətrafına ayaqları ilə söykənərək qarıncığını qabağa çəkir, qovuqcuğa yumurtlayır (Şəkil 1.9).

Sonra isə qovuqcuqların ətrafına ayaqları ilə söykənərək qarıncığını qabağa çəkir, qovuqcuğa yumurtlayır. Təxminən hər 15 dəqiqədən bir ana dincəlir, eyni zamanda da onun ətrafında olan yemləyici arılardan yem alır. Yem və istirahətə ana təxminən üç dəqiqə vaxt sərf edir (Şəkil 1.10). Beləliklə, bu cür yumurtlama sürəti ilə ana bütün gün işləyir. Ananın çoxlu yumurtlaması üçün yuvada arı qovuqcuqları ilə olan yaxşı şanlar olmalıdır. Bu isə yumurtlamaq üçün yerin axtarışına yönələn hərəkətlərə sərf olunan vaxta qənaət edir. Bu cür əlverişli şəraitdə bəzi normal mayalanmış analar gün ərzində 3000 və daha çox yumurta qoya bilər.